สวัสดีค่ะดิฉันทานยาคุมแบบ 21 เม็ดอยู่ทานไปประมาณ 10 วัน แล้วตอนนี้ดิฉันเป็นไข้แต่ทำไมถึงมีประจำเดือนไหลออกมาค่ะ ข่อนข้างที่จะมาเยอะเป็นกะงวลมากค่ะ
สวัสดีค่ะ การมีเลือดออกไหลออกมาระหว่างรอบเดือนหรือระหว่างที่กำลังรับประทานยาคุมนั้นเป็นความผิดปกติ ซึ่งอาจเกิดจากผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย หรืออาจเป็นเลือดออกจากสาเหตุอื่นๆเช่นมีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้น โดยหากมีไข้ร่วมด้วย อาจเป็นเรื่องของการอักเสบและติดเชื้อของอวัยวะภายในอุ้งเชิงกรานค่ะหากเลือดออกมามาก มีไข้สูง ปวดหน่วงท้องน้อย ตกขาวผิดปกติ ควรรีบไปพบสูตินรีแพทย์การดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน